แรงซื้อหุ้นใหญ่ดัน SET ภาคบ่ายบวกแรงทะลุ 1,650 จุด ลุ้นทดสอบแนวต้านถัดไป 1,675 จุด
แรงซื้อหุ้นใหญ่ดัน SET บ่ายบวกเกือบ 10 จุด ทะลุ 1,650 จุด ลุ้นทดสอบแนวต้านถัดไป 1,675 จุด โดยดัชนีตลาดหุ้นไทย ณ เวลา 14.50 น. อยู่ที่ระดับ 1,650.64 จุด บวก 8.91 จุด หรือ 0.54% ด้วยมูลค่าการซื้อขาย 2.4 หมื่นล้านบาท 
1 ก.พ. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 14.50 น. อยู่ที่ระดับ 1,650.64 จุด บวก 8.91 จุด หรือ 0.54% ด้วยมูลค่าการซื้อขาย 2.4 หมื่นล้านบาท 
โดยดัชนีตลาดหุ้นไทยในภาคบ่ายปรับตัวขึ้นยืนเหนือระดับ 1,650 จุด จากแรงซื้อหุ้นบลูชิพ อาทิ PTT, AOT, BAY, ADVANC และ TOP
ด้าน บล.ซีจีเอส-ซีไอเอ็มบี ระบุ ดัชนีปรับตัวเพิ่มขึ้นไปทดสอบแนวต้านที่ 1650 จุด แต่มูลค่าการซื้อขายเริ่มลดลงเมื่อเทียบกับการปรับตัวเพิ่มขึ้นเมื่อวาน ทำให้การปรับตัวเพิ่มขึ้นไปทดสอบแนวต้านที่ 1,640 จุดมีความเสี่ยงในการถูกขายทำกำไร โดยมีแนวรับในระยะสั้นที่ 1,640 และ 1,630 จุด ในขณะที่แนวโน้มหลักยังมีโอกาสปรับตัวเพิ่มขึ้นต่อเนื่องไปทดสอบแนวต้านถัดไปที่ 1,675-1,680 จุด โดยมีแนวรับสำคัญที่ 1,620 จุด
10 หุ้นดันดัชนี
